כובע קסמים
כל הימים, כל הימים; חולמת אני על כובע קסמים.; כובע קטן, מקושט נוצה,; העושה כל מה שאני רוצה.; אחבוש אותו ואומר, למשל:; "כובע, עשה שאני אגדל!"; והנה מיד הנני עולה,; וגופי מתמתח ואני גדולה,; ואין כמוני בכל העולם ; כי אני גדולה וגבוהה מכולם.; והכל מסתכלים ביראה וכבוד,; כי הרי אני גדולה עד מאוד.; ואמא בערב כבר לא תאמר:; "לכי לישון כבר מאוחר!"; ואבא לא עוד יגער במילים:; "אל תתערבי בשיחת הגדולים!"; וכשאדבר יקשיבו כולם,; כי אני הגדולה בכל העולם.; כל הימים, כל הימים...; הנה בליבי בקשה שניה:; "כובע היה לאוניה!"; מיד הוא קופץ מראשי לים; ואני מפליגה בו בכל העולם,; לאיים רחוקים, לארץ זרה,; נוסעת הלוך ובחזרה,; ורואה ערים והרבה אנשים,; פרסים והודים וכושים,; ואיש לא יבין, ואיש לא ידע,; כי נוסעת בים ילדה לבדה.; ואם יהיה לי בים עצוב,; אומר לו: "כובע, הביתה שוב!"; ואבוא לביתי. ומכל המדינות; לכל חברי אביא מתנות.; ומסביבי ישבו חברים; ואני אספר להם סיפורים,; ואיש לא יעז להגיד לי עכשיו:; "שוב היא בודה סיפורי כזב!"; כל הימים, כל הימים...; 